# Kepler-62

Kepler-62 és una estrella lleugerament més freda i petita que el Sol situada a la constel·lació de la Lira, a 1.200 anys llum de la Terra. Es troba dins del camp de visió de la nau espacial Kepler, el satèl·lit que la Missió Kepler de la NASA utilitza per detectar planetes que poden estar transitant les seves estrelles. El 18 d'abril de 2013 es va anunciar que tenia 5 planetes, dos dels quals, Kepler-62e i Kepler-62f són planetes probablement sòlids dins de la zona habitable de l'estel.

## Història i nomenclatura

Kepler-62 té el número 2MASS J18525105+4520595 del catàleg 2MASS. Els seus planetes van ser descoberts per la Missió Kepler de la NASA, una missió encarregada de descobrir planetes en trànsit al voltant de les seves estrelles. El mètode de trànsit que Kepler utilitza implica la detecció de fluctuacions en la brillantor d'estrelles. Aquestes fluctuacions en la brillantor es poden interpretar com planetes les òrbites dels quals passen per davant de la seva estrella des de la perspectiva de la Terra. El nom de Kepler-62 deriva directament del fet que és la 62a estrella descoberta per la Missió Kepler en tenir planetes confirmats. Les designacions b, c, d, e i f deriven de l'ordre de descobriment. La designació de b és donada al primer planeta orbitant l'estrella atesa, seguit de les altres lletres minúscules de l'alfabet. En el cas de Kepler-62, tots els planetes coneguts en el sistema van ser descoberts alhora, pel que b és utilitzat en el planeta més proper a l'estel i f al més llunyà. La designació a és reservada per a l'estel, però acostuma a ometre's.

## Característiques de l'estrella

Kepler-62 és una estrella de classe K que té aproximadament el 69% de la massa i el 62% del radi del Sol. Té una temperatura superficial de 4925 ± 70 K i té 7 ± 4 bilions d'anys. En comparació, el Sol té al voltant de 4,6 bilions d'anys i té una temperatura superficial de 5778 K.
La magnitud aparent de l'estrella, o com de brillant s'observa des de la perspectiva de la Terra, és 13,8. Per tant, és massa feble per ser vista a ull nu.

## Sistema planetari

Tots els planetes coneguts transiten l'estel; això vol dir que les òrbites dels cinc planetes semblen creuar per davant de la seva estrella vist des de la perspectiva de la Terra. Les seves inclinacions respecte a la línia de visió de la Terra, o fins a quin punt per sobre o per sota del pla de la vista són, varien menys d'un grau. Això permet el mesurament directe dels períodes dels planetes i els diàmetres relatius (en comparació amb l'estrella amfitriona) a partir del control del trànsit de cadascun.
Els radis dels planetes equivalen entre 0,54 i 1,95 vegades el de la Terra. Els planetes e i f són d'un interés particular, ja que són els millors canditats per ser exoplanetes sòlids situats a la zona habitable de Kepler-62. Els seus radis, equivalents a 1,61 i 1,41 radis terrestres respectivament, els posa en un rang en el que seria molt poc probable que no fossin planetes sòlids. Les seves posicions dins el sistema Kepler-62, per l'altra banda, signifiquen que se situen dins la seva zona habitable: el rang de distància en què, per una composició química determinada (quantitats significatives de diòxid de carboni a Kepler-62f i una coberta de núvol protectora per Kepler-62e), els dos planetes podrien tenir aigua líquida i/o sòlida a la seva superfície.
Les masses dels planetes podrien no ser determinades directament utilitzant ja sigui la velocitat radial o el mètode de sincronització de trànsit. Aquest intent fallit condueix a augmentar els límits de les masses dels planetes. Per a e i f, aquests límits equivalen a 36 i 35 M$_⊕$ respectivament, però s'espera que les masses reals siguin força més petites.

## Vegeu també

* Exoplaneta
* Llista de planetes extrasolars
* Llista d'estrelles amb planetes extrasolars confirmats
* Missió Kepler

## Referències

* 1 2 3 «Magnetic Activity and Physical Parameters of Exoplanet Host Stars Based on LAMOST DR7, TESS, Kepler, and K2 Surveys». The Astrophysical Journal Supplement Series, 2, 01-08-2022. DOI: 10.3847/1538-4365/AC7151.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Afirmat a: VizieR Online Data Catalog: UCAC4 Catalogue (Zacharias+, 2012). Indicat a la font segons: SIMBAD. Autor: Arne Henden. Llengua del terme, de l'obra o del nom: anglès. Data de publicació: juliol 2012.
* 1 2 Afirmat a: Enciclopèdia Extrasolar Planets. Identificador Extrasolar Planets Encyclopaedia d'exoplaneta: kepler_62_b--1257. Llengua del terme, de l'obra o del nom: anglès.
* 1 2 «APOGEE Data and Spectral Analysis from SDSS Data Release 16: Seven Years of Observations Including First Results from APOGEE-South». Astronomical Journal, 3, 01-09-2020. DOI: 10.3847/1538-3881/ABA592.
* ↑ Caleb I. Cañas «The Influence of 10 Unique Chemical Elements in Shaping the Distribution of Kepler Planets». Astronomical Journal, 3, 14-02-2022, pàg. 128. DOI: 10.3847/1538-3881/AC3A06.
* 1 2 3 4 5 6 7 Borucki, William J. [et al]. «Kepler-62: A Five-Planet System with Planets of 1.4 and 1.6 Earth Radii in the Habitable Zone». Science Express, 18-04-2013. DOI: 10.1126/science.1234702 [Consulta: 18 abril 2013].
* ↑ ; Harrington, J.D.«NASA's Kepler Discovers Its Smallest 'Habitable Zone' Planets to Date». NASA, 18-04-2013. Arxivat de l'original el 8 de maig 2020. [Consulta: 18 abril 2013].
* ↑ Overbye, Dennis «2 Good Places to Live, 1,200 Light-Years Away». New York Times, 18-04-2013 [Consulta: 18 abril 2013].
* 1 2 «SIMBAD data base». Centre de Données astronomiques de Strasbourg. [Consulta: 18 abril 2013].
* ↑ Hessman, F. V.; Dhillon, V. S. & Winget, D. E. et al. (2010), "On the naming convention used for multiple star systems and extrasolar planets", arΧiv:1012.0707 [astro-ph.SR]
* ↑ Fraser Cain. «How Old is the Sun?». Universe Today, 16-09-2008. [Consulta: 19 febrer 2011].
* ↑ Fraser Cain. «Temperature of the Sun». Universe Today, 15-09-2008. [Consulta: 19 febrer 2011].
* ↑ «Encuentran, por primera vez, dos planetas como la Tierra en la zona habitable de su sistema». 20minutos. [Consulta: 19 abril 2013].

## Enllaços externs

* Water Planets in the Habitable Zone: Atmospheric Chemistry, Observable Features, and the case of Kepler-62e and -62f, L. Kaltenegger, D. Sasselov, S. Rugheimer, 18 Apr 2013
* Kepler Mission - NASA.
* Video (02:27) - NASA Finds Three New Planets in "Habitable Zone" (04/18/2013).
Sistema planetari Kepler-62 :
Kepler-62b · Kepler-62c · Kepler-62d · Kepler-62e · Kepler-62f :
Coordenades: 18$^h$ 52$^m$ 51.06$^s$; +45° 20′ 59.5″